แฮนริค มะคีทาเรียน

| 0 | 1 | 2 | 3 |
| --- | --- | --- | --- |
 มะคีทาเรียนกับแมนเชสเตอร์ยูไนเต็ดเมื่อปี 2017
ข้อมูลส่วนตัว
ชื่อเต็ม:  แฮนริค มะคีทาเรียน
วันเกิด:   (1989-01-21) 21 มกราคม ค.ศ. 1989 (35 ปี)
สถานที่เกิด:  เยเรวาน สาธารณรัฐสังคมนิยมโซเวียตอาร์มีเนีย สหภาพโซเวียต
ส่วนสูง:  1.77 m (5 ft 10 in)
ตำแหน่ง:  กองกลางตัวรุก, ปีก
ข้อมูลสโมสร
สโมสรปัจจุบัน:  อินเตอร์มิลาน
หมายเลข:  22
สโมสรเยาวชน
1995–2006:  พยูนิก
สโมสรอาชีพ*
| ปี |  ทีม |  ลงเล่น |  (ประตู) |
| 2006–2009 |  พยูนิก |  70 |  (30) |
| 2009–2010 |  เมตาลุรห์โดเนตสค์ |  37 |  (12) |
| 2010–2013 |  ชัคตาร์โดเนตสค์ |  72 |  (38) |
| 2013–2016 |  โบรุสซีอาดอร์ทมุนท์ |  90 |  (23) |
| 2016–2018 |  แมนเชสเตอร์ยูไนเต็ด |  39 |  (5) |
| 2018–2020 |  อาร์เซนอล |  39 |  (8) |
| 2019–2020 |  → โรมา (ยืม) |  22 |  (9) |
| 2020–2022 |  โรมา |  65 |  (18) |
| 2022– |  อินเตอร์มิลาน |  66 |  (5) |
ทีมชาติ
| 2006–2007 |  อาร์มีเนียรุ่นไม่เกิน 17 ปี |  5 |  (1) |
| 2007–2008 |  อาร์มีเนียรุ่นไม่เกิน 19 ปี |  6 |  (1) |
| 2008–2010 |  อาร์มีเนียรุ่นไม่เกิน 21 ปี |  13 |  (9) |
| 2007–2021 |  อาร์มีเนีย |  95 |  (32) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:56, 23 เมษายน ค.ศ. 2022 (UTC)
แฮนริค มะคีทาเรียน (อาร์มีเนีย: Հենրիխ Մխիթարյան, [hɛnˈɾiχ məχitʰɑˈɾjɑn] ( ฟังเสียง); เกิด 21 มกราคม ค.ศ. 1989) เป็นนักฟุตบอลชาวอาร์มีเนีย ปัจจุบันเล่นในตำแหน่งกองกลางตัวรุกให้แก่อินเตอร์มิลาน สโมสรในอิตาลี มะคีทาเรียนได้เข้าร่วมการแข่งขันระดับทีมชาติ 59 นัด และทำประตูให้กับทีมชาติอาร์มีเนียไปได้ 19 ประตูนับตั้งแต่ลงสนามครั้งแรกเมื่อวันที่ 14 มกราคม ค.ศ. 2007 สโมสรที่เคยสังกัดก่อนหน้านี้ได้แก่ พยูนิก, เมตาลุรห์โดเนตสค์, ชัคตาร์โดเนตสค์, โบรุสซีอาดอร์ทมุนท์, แมนเชสเตอร์ยูไนเต็ด และอาร์เซนอล ตามลำดับ
มะคีทาเรียนได้รับเลือกให้เป็นนักฟุตบอลอาร์มีเนียแห่งปีใน ค.ศ. 2009, 2011 และ 2012 และยังได้รับการลงคะแนนให้เป็นผู้เล่นยอดเยี่ยมประจำฤดูกาล 2011-12 ของสโมสรชัคตาร์จากแฟนบอลของสโมสรอีกด้วย ในปี ค.ศ. 2012 มีชื่ออยู่ในทำเนียบผู้เล่น 100 อันดับแรกซึ่งรวบรวมโดยหนังสือฟุตบอลยุโรปรายปี 2012-13 ของยูฟ่า จากนั้นก็ได้รับการลงคะแนนให้เป็นนักฟุตบอลยอดเยี่ยมของเครือรัฐเอกราชประจำปี 2012 ทำให้กลายเป็นนักฟุตบอลชาวอาร์มีเนียคนแรกที่ได้รับเลือกให้เป็นผู้เล่นยอดเยี่ยมจากกลุ่มประเทศอดีตสหภาพโซเวียต
มะคีทาเรียนได้รับชื่อเล่นจากแฟนฟุตบอลบอลในอาร์มีเนียว่า แฮโน ในช่วงต้นอาชีพนักเตะของเขา และไม่นานมานี้ก็ได้รับชื่อเล่นว่า มึคเคอ และ มิคคี จากแฟนฟุตบอลของโบรุสซีอาดอร์ทมุนท์
มะคีทาเรียนได้ย้ายมาโบรุสซีอาดอร์ทมุนท์สู่แมนเชสเตอร์ยูไนเต็ดในช่วงเปิดฤดูกาล 2016–2017 แต่ทว่าในฤดูกาลต่อมา มีปัญหาเรื่องการเล่นที่ตกลงไป จึงถูกลดขั้นเป็นเพียงตัวสำรองและไม่ได้รับโอกาสให้ลงเล่นมากนัก ในที่สุดในช่วงต้นปี ค.ศ. 2018 ระหว่างฤดูกาล 2017–2018 จึงได้ย้ายมาสู่อาร์เซนอล โดยเป็นการแลกเปลี่ยนตัวกันกับอาเลกซิส ซานเชซ และนับเป็นนักฟุตบอลที่ 9 ที่ได้เล่นให้ทั้งสองสโมสรนี้ มะคีทาเรียนลงเล่นให้กับอาร์เซนอลนัดแรก เมื่ออาร์เซนอลเป็นฝ่ายบุกไปเยือน สวอนซีซิตี ที่สนามลิเบอร์ตี ในพรีเมียร์ลีกนัดที่ 25 ด้วยการเป็นตัวสำรองลงมาเล่นแทนที่โมฮัมหมัด เอลเนนี ในนาทีที่ 60 และเกือบโหม่งทำประตูตีเสมอให้อาร์เซนอลได้ด้วย  แต่เมื่อจบการแข่งขัน อาร์เซนอลเป็นฝ่ายแพ้ไป 3–1
มะคีทาเรียน สามารถยิงประตูแรกให้กับอาร์เซนอลได้ในฟุตบอลยูฟ่ายูโรปาลีก ฤดูกาล 2017–18 รอบ 32 ทีมสุดท้าย นัดที่ 1 โดยอาร์เซนอลเป็นฝ่ายบุกไปเยือน เอซีมิลาน ที่สนามซานซีโร และมะคีทาเรียนยิงประตูที่ 1 ในนาทีที่ 15 ผลการแข่งขัน อาร์เซนอลเป็นฝ่ายชนะเอซีมิลาน ไป 2–0